
ROZSUDOK V MENE SLOVENSKEJ REPUBLIKY Okresný súd Prievidza sudkyňou Mgr. Miriam Manovou vo veci starostlivosti súdu o mal. A. B., nar. XX.XX.XXXX v C., zastúpenú kolíznym opatrovníkom Úradom práce, sociálnych vecí a rodiny Partizánske, pracovisko Bánovce nad Bebravou, dieťa rodičov: matky D. B., nar. XX.XX.XXXX v E. F. E., trvale bytom G. XXX, štátnej občianky SR, a otca H. B., nar. XX.XX.XXXX v D., trvale bytom E. XX/ XX, D. - A. E., štátneho občana SR, v konaní o návrhu I. B., nar. XX.XX.XXXX v E. F. E., trvale bytom B. XXX, štátnej občianky SR, na zverenie mal. dieťaťa do náhradnej osobnej starostlivosti, takto rozhodol: I. Mal. A. B., nar. XX.XX.XXXX v C., sa s účinnosťou od 01.04.2026 zveruje do náhradnej osobnej starostlivosti I. B., nar. XX.XX.XXXX v E. F. E., trvale bytom B. XXX, ktorá je oprávnená vykonávať osobnú starostlivosť o mal. dieťa, má právo ho zastupovať a spravovať jeho majetok iba v bežných veciach, a je povinná najmenej 30 dní pred dočasným premiestnením maloletého dieťaťa oznámiť súdu dočasné premiestnenie maloletého dieťaťa do cudziny na dobu dlhšiu ako tri mesiace spolu s údajom o mieste, účele a dĺžke pobytu v cudzine a o iných významných skutočnostiach súvisiacich s dočasným premiestnením. II. Matka mal. dieťaťa je povinná s účinnosťou od 01.04.2026 prispievať na výživu mal. A. B., nar. XX.XX.XXXX v C. výživným vo výške 30% zo sumy životného minima mesačne podľa osobitného predpisu a to vždy do 15. dňa v tom - ktorom mesiaci vopred, na účet Úradu práce, sociálnych vecí a rodiny Partizánske, Nám. SNP 151/6, 958 01 Partizánske, IBAN J. XXXX XXXX XXXX XXXX XXXX. III. Nedoplatok matky mal. dieťaťa na zročnom výživnom za obdobie od 01.04.2026 doposiaľ voči mal. A. B. vo výške 242,64 € je matka mal. dieťaťa povinná uhradiť do 10 dní od právoplatnosti tohto rozsudku. IV. Otec mal. dieťaťa je povinný s účinnosťou od 01.04.2026 prispievať na výživu mal. A. B., nar. XX.XX.XXXX v C. výživným vo výške 30% zo sumy životného minima mesačne podľa osobitného predpisu, a to vždy do 15. dňa v tom - ktorom mesiaci vopred, na účet Úradu práce, sociálnych vecí a rodiny Partizánske, Nám. SNP 151/6, 958 01 Partizánske, IBAN J. XXXX XXXX XXXX XXXX XXXX. V. Nedoplatok otca mal. dieťaťa na zročnom výživnom za obdobie od 01.04.2026 doposiaľ voči mal. A. B. vo výške 242,64 € je otec mal. dieťaťa povinný uhradiť do 10 dní od právoplatnosti tohto rozsudku. VI. Matka mal. dieťaťa je oprávnená stretávať sa s mal. A. B. v každý párny týždeň v stredu od 15.00 hod. do 16.30 hod. za prítomnosti navrhovateľky I. B.. VII. Otec mal. dieťaťa je oprávnený stretávať sa s mal. A. B. v každý párny týždeň v stredu od 15.00 hod. do 16.30 hod. za prítomnosti navrhovateľky I. B.. VIII. Žiaden z účastníkov nemá nárok na náhradu trov konania.
odôvodnenie: 1. Návrhom doručeným Okresnému súdu Prievidza dňa 08.04.2026 sa navrhovateľka I. B., nar. XX.XX.XXXX v E. F. E., domáhala, aby súd neodkladným opatrením zveril mal. A. B., nar. XX.XX.XXXX v C., do jej náhradnej osobnej starostlivosti, a rozhodol o vyživovacej povinnosti zo strany rodičov mal. dieťaťa. 2. Uznesením Okresného súdu Prievidza č. k. 24P/33/2026–30 zo dňa 15.04.2026, právoplatným dňa 27.05.2026 bolo nariadené neodkladné opatrenie, mal. A. B., nar. XX.XX.XXXX v C. bola dočasne zverená do náhradnej osobnej starostlivosti I. B., nar. XX.XX.XXXX v E. F. E., trvale bytom B. XXX, ktorá je oprávnená zastupovať mal. dieťa v bežných veciach, obom rodičom mal. dieťaťa bola určená vyživovacia povinnosť vo výške 30% zo sumy životného minima mesačne podľa osobitného predpisu a zároveň súd začal konanie bez návrhu o zverenie mal. mal. A. B., nar. XX.XX.XXXX v C. do náhradnej osobnej starostlivosti. 3. Podľa § 2 ods. 1 Zákona č. 161/2015 Z. z. Civilný mimosporový poriadok v znení neskorších predpisov (ďalej len "CMP") na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. 4. Podľa § 221 písm. a) Zákona č. 160/2015 Z. z. Civilný sporový poriadok v znení neskorších predpisov (ďalej len "CSP") písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. 5. Navrhovateľka, matka mal. dieťaťa, otec mal. dieťaťa a zástupkyňa kolízneho opatrovníka sa po vyhlásení rozsudku na pojednávaní konanom dňa 13.10.2026 vzdali práva podať odvolanie. Poučenie: Proti tomuto rozsudku je možné podať odvolanie do 15 dní odo dňa jeho doručenia prostredníctvom Okresného súdu Prievidza na Krajský súd Žilina. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Podanie možno urobiť písomne, a to v listinnej podobe alebo v elektronickej podobe. Podanie vo veci samej urobené v elektronickej podobe bez autorizácie podľa osobitného predpisu treba dodatočne doručiť v listinnej podobe alebo v elektronickej podobe autorizované podľa osobitného predpisu; ak sa dodatočne nedoručí súdu do desiatich dní, na podanie sa neprihliada. Súd na dodatočné doručenie podania nevyzýva. Podanie urobené v listinnej podobe treba predložiť v potrebnom počte rovnopisov s prílohami tak, aby sa jeden rovnopis s prílohami mohol založiť do súdneho spisu a aby každý ďalší subjekt dostal jeden rovnopis s prílohami. Ak sa nepredloží potrebný počet rovnopisov a príloh, súd vyhotoví kópie podania na trovy toho, kto podanie urobil. Ak zákon na podanie nevyžaduje osobitné náležitosti, v podaní sa uvedie, ktorému súdu je určené, kto ho robí, ktorej veci sa týka, čo sa ním sleduje a podpis. Ak ide o podanie urobené v prebiehajúcom konaní, náležitosťou podania je aj uvedenie spisovej značky tohto konania. Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam,
g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Odvolanie proti rozhodnutiu vo veci samej možno odôvodniť aj tým, že právoplatné uznesenie súdu prvej inštancie, ktoré predchádzalo rozhodnutiu vo veci samej, má vadu uvedenú v odseku 1, ak táto vada mala vplyv na rozhodnutie vo veci samej. Odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci. Osoba oprávnená podať odvolanie sa môže odvolania vzdať. Vzdať sa odvolania možno len voči súdu, a to až po vyhlásení rozhodnutia. Ak povinný dobrovoľne nesplní, čo mu ukladá vykonateľné rozhodnutie, môže oprávnený podať návrh na vykonanie exekúcie podľa osobitného zákona (Zákon č. 233/1995 Z. z. o súdnych exekútoroch a exekučnej činnosti /Exekučný poriadok/ a o zmene a doplnení ďalších zákonov, v znení neskorších predpisov), ak ide o rozhodnutie o výchove maloletých detí, návrh na súdny výkon rozhodnutia.

